CELEX: 62018TN0415
Language: bg
Date: 2018-07-04 00:00:00
Title: Дело T-415/18: Жалба, подадена на 4 юли 2018 г. — Silgan Closures и Silgan Holdings/Комисия

201808030632050822018/C 294/774152018TC29420180820BG01BGINFO_JUDICIAL20180704626321Дело T-415/18: Жалба, подадена на 4 юли 2018 г. — Silgan Closures и Silgan Holdings/Комисия
 ---documentbreak--- C2942018BG6210120180704BG0077621632Жалба, подадена на 4 юли 2018 г. — Silgan Closures и Silgan Holdings/Комисия
   (Дело T-415/18)2018/C 294/77Език на производството: немски
      Страни
   
   
      Жалбоподатели: Silgan Closures GmbH (Мюнхен, Германия) и Silgan Holdings Inc. (Стамфорд, Кънектикът, Съединени щати) (представители: D. Seeliger, Y. Gürer, R. Grafunder и V. Weiss, адвокати)
   
      Ответник: Европейска комисия
   
      Искания на жалбоподателите
   
   Жалбоподателите искат от Общия съд:
   
            —
         
         
            да отмени решението за проверка C(2018) 2173 final от 6 април 2018 г., нотифицирано на 24 април 2018 г.,
         
      
            —
         
         
            да отмени всички мерки, взети въз основа на проверката, проведена в изпълнение на това незаконосъобразно решение,
         
      
            —
         
         
            да задължи по-специално Комисията да върне всички копия от документи, направени в рамките на проверката, под страх от отмяна на бъдещото решение на Комисията от Общия съд, и
         
      
            —
         
         
            да осъди Комисията да заплати съдебните разноски.
         
      
      Основания и основни доводи
   
   В подкрепа на жалбата жалбоподателите излагат следните основания:
   
            1.
         
         
            Първо основание: нарушение на правото на защита и на основни процесуални принципи
            С първото основание жалбоподателите се оплакват по-специално, че Bundeskartellamt (Федералната служба за защита на конкуренцията, Германия) е предоставила на Комисията информация, съобщена от жалбоподателите в рамките на сътрудничеството им с Федералната служба за защита на конкуренцията по започнала през 2014 г. национална процедура, като тази информация не е трябвало да бъде получавана от Комисията при обмена на информация съгласно член 12 от Регламент (ЕО) № 1/2003 на Съвета (
                  1
               ).
         
      
            2.
         
         
            Второ основание: непълнота на мотивите на решението за проверка и несъразмерно широко и неконкретизирано описание на предмета на проверката („fishing expedition“), както и липса на достатъчно данни
         
      
            3.
         
         
            Трето основание: нарушение на принципа на пропорционалност
            В това отношение жалбоподателите посочват, че разпореждането да се извърши проверка въз основа на събраните сведения и на етапа, на който се намира процедурата пред Федералната служба за защита на конкуренцията, не е било нито необходимо, нито подходящо.
         
      
            4.
         
         
            Четвърто основание: злоупотреба с власт
            С четвъртото основание се твърди, че разпореждането да се извърши проверка се основава на странични съображения. Ставало въпрос за неправомерно сътрудничество между Федералната служба за защита на конкуренцията и Комисията, целящо да позволи на последната да санкционира предприятия, на които вероятно не биха могли да бъдат наложени санкции на национално равнище поради празнота в закона.
         
      
            5.
         
         
            Пето основание: липса на компетентност на Комисията и нарушение на принципа на субсидиарност
            В това отношение жалбоподателите възразяват, че не е ясно нито че Федералната служба за защита на конкуренцията не би могла законосъобразно да приключи започната пред нея процедура, нито защо, предвид обхвата или последиците ѝ, процедурата може да бъде проведена по-успешно на равнището на Съюза на толкова късен етап.
         
      (
         1
      )	Регламент (ЕО) № 1/2003 на Съвета от 16 декември 2002 година относно изпълнението на правилата за конкуренция, предвидени в членове 81 и 82 от Договора (ОВ L 1, 2003 г., стр. 1; Специално издание на български език, 2007 г., глава 8, том 1, стр. 167).